મધ્યપ્રદેશના મંદસૌરમાં મંગળવારના રોજ સાત વર્ષની બાળકીનું શાળામાંથી અપહરણ કરી નિર્ભયા જેવી હેવાનિયત આચરવાનો દર્દનાર કિસ્સો સામે આવ્યો છે. જેના વિરોધમાં લોકોએ ગુરૂવારે દુકાનો બંધ રાખી હતી. આરોપીને ફાંસીની સજા ફટકારવાની માંગણી કરતા મુસ્લિમ સમુદાયે તેના મૃતદેહને જીલ્લાના કોઈ પણ કબ્રસ્તાનમાં જગ્યા ન આપવાની જાહેરાત કરી છે. અપહરણ બાદ બાળકી પર બળાત્કાર ગુજારી બાળકીના પ્રાઈવેટ પાર્ટ્સને નુકશાન પહોંચાડી બાળકીનું ગળું કાપી તેની હત્યાનો પ્રયાસ કરવામાં આવ્યો હતો. જો કે સીસીટીવી ફૂટેજના આધારે આરોપીને પકડી તેને પાંચ દિવસના રિમાન્ડમાં મોકલી દેવામાં આવ્યો છે.